Wenns s Wätter zuegloh hett, simr e Primarschuel go bsueche, e Gruppe vo junge Lüt, wo für d Schuel lerne und s Schnidere lerne oder e armi Familie. Indr Primarschuel  ischs so luschtig gsi, bi gwüssne Kinder hämr wirklich s Gfühl ka, sie gsehn jetz s erschte mol e wisse Mensch vo nochem. Gwüssi hän uns ahglängt und nocher so ihri Finger ahgluegt, zum luege, öb die wissi Farb ächtsch an ihne blibe isch. Anderersitz isch ebbe au die Schuel sehr schockierend gsi, d Lehrerinne hän sälber nid wirklich französisch oder änglisch könne und hän die Kinder au gar nid im Griff ka. S hett uns so leid do. Am Donnstig simr wider zrugg nach Kigali. Die Reis isch au e Abentür gsi.